text: NSÍ hevur tapt 2-3 móti B36 við Løkin í dag. Mamuka og Jústinus skoraðu okkara mál.
text: #000001
text: Lagt var upp til ein spennandi dyst við Løkin í dag tá í B36 kom á vitjan. Líkindini at spæla fótbólt vóru sera góð bara eitt lítið lot í fyrra hálvleiki og í seinna hálvleiki sól og stilli.
text: #000002
text: Tað sást týðuliga frá byrjan at bæði liðini vildu vinna dystin við góðum álopsfótbólti og longu í fjórða minutti gerst Klæmint leysur eftir Christian Høgni hevur spælt hann frían, men hann drálar ov leingi soleiðis at Meinhard fær vart fyri til horna tá ið skotið kemur.
text: #000004
text: Í sjeynda min. hevur B36 ein stóran møguleika tá ið ein bóltur trillar ímillum vinir og fíggjindar í okkara brotsteigi og endar hjá Súna Olsen sum smekkar til men rakar ein av okkara soleiðis at bólturin fer út til horna.
text: #000005
text: Tá ið 11 min. eru leiktir spæla Mamuka og Heðin væl saman í vinstru síðu, sum endar við einum góðun innleggi frá Heðini til Klæmint, men tíverri verður Meinhard í B36 málinum fyrri á bóltinum. Løtu seinni hevur NSÍ eitt sera gott skjótálop, sum endar við at Debes spælir Heðin frían, men aftur hesaferð bjargar Meinhard í B36 málinum.
text: #000006
text: Í 23 min. leggja vit okkum á odda eftir eitt sera gott álop, sum byrjar við at Heðin vinnur bóltin á miðjuni, hann spælir til Einar, sum leggur ein góðan bólt fram til Mamuka sum við góðum einmansavriki fær spælt seg í góða støðu og skjýtur bóltin eftir jørð framvið Meinhardi til støðuna 1-0. Hettar var eisini fult uppiborði tí okkara menn sótu á tí mesta hesa løtuna og vóru sera ágangandi.
text: #000007
text: Men tíverri gekk ikki long tíð so var galið í hinum endanum eftir at Einar ger eitt klossut straffi ímóti Róaldi. Lukasz Cieslewicz verður settur at skjóta og setur hann bóltin trygt í netið til støðuna 1-1.
text: #000008
text: Men okkara menn hildu áfram við góða og málsókna spælinum og í 34 min. er um reppið at vit leggja okkum á odda aftur eftir eitt gott álop har á Christian Høgni og Debes spæla væl saman, Debes smekkar til, men Meinhard stórbjargar og bólturin fer út til horna.
text: #000009
text: Farið var til hálvleiks og máltalvan vísti 1-1. Hettar kundi útiliðið vera betri nøgt við, hóast teir vóru væl við í dystinum so vóru tað okkara menn í komu til teir flestu opnu móguleikarnar og skuldu teir helst havt givið meiri enn tað eina málið.
text: #000010
text: Í 55 min. fer NSÍ í gott álop sum endar við at Christian Høgni rekur innum B36 verjuna og gerst rættuliga leysur og spælur bóltin innfyri, men linjuverjin metir bóltin hava verið uttanfyri.
  66 min. fer Debes út og Árni kemur inn.
text: #000012
text: Í 69 min. er aftur galið eftir at Súni leggur ein høgan bólt innfyri. Gango fer skeivur av bóltinum og missir hann i dysti við Heina í Skorðini og aftur hesaferð dømur Ransin brotsspark. Lukasz Cieslewicz setur aftur bóltin trygt í netið til støðuna 1-3.
text: #000014
text: NSÍ hevði hesa løtuna trupulleikar við at fáa spælið at hanga saman samstundis sum nógvi steðgir vóru í dystinum orsaka av fríspørkum. Hetta hóvaði sjálvandi gestunum væl og høvdu teir góða tíð at liggja runt vøllin og vena seg.
text: #000015
text: Í 93 min. eydnast at minka um munin eftir at Meinhard hevði hálvbjargað einum skoti, Jústinus skjótur á returinum setti bóltin í málið til endaligu støðuna 2-3. NSÍ royndi hesa síðstu løtuna at tveita alt fólkið fram. Petur Pauli bleiv tikin út og Helgi L. kom inn, men ov lítil tíð var eftir og vit máttu síggja í eyguni at dysturin var taptur.
text: #000018
text: Hettar var sjálvandi eitt keðiligt tap, men um vit hyggja eftir fyrra hálvleiki og brúka tað at byggja víðari á til næsta dyst, so sær bara heilt gott út. Enn eru 18 umfør og 54 stig eftir at spæla um so einki er avgjørt enn.
text: #000019
text: Koyri á NSÍ, saman standa vit sterk!
text: #000020
text: Ein tættur dystur, ið kundi farið báðar vegir. Vit komu afturum beinanvegin, men vóru á odda 3 – 2 tá eitt korter var eftir – men samanumtikið eitt úrslit, ið vit eiga vera nøgdir við – tó at fyrstaplássið fyribils glapp okkum av hondum. Liðið hesaferð var: Gango, Jóhan, Monrad, Per, Einar, Pól Jóhannus, Jens,...
text: #000024
text: NSÍ kvinnur leika fjórðingsfinalu í morgin
text: #000025
text: Undan dystinum í kvøld hava vit spurt ein fjeppara hjá mótstøðuliðinum nakrar spurningar. Hesu ferð er fjepparin Ingi Samuelsen. Navn og aldur? Ingi Samuelsen, 48 ár. Spældi tú sjálvur? Hvar á vøllinum? Plagi at siga, at eg var eykamaður á b-liðinum. Eg spældi við HB í yngru deildunum, oftast úti í høgru síðu. Tín yndisleikari...
text: #000029
text: Ein góð gáva er NSÍ kalendarin fyri 2014. Kalendarin fast til keyps fyri 100 kr í Bókabúðini, Vár og Effo
text: #000032
text: Hósdagin kl 15.00 hava leikarar brúk fyri allari hjálp teir kunnu fáa. Fyrri dysturin endaði 2-2 í Klaksvík, so útgangsstøðið til dystin er gott. Men uppgávan er trupul, og tískil hava leikarar brúk fyri øllum stuðli teir yvirhøvur kunnu fáa, so at NSÍ verður at síggja í steypafinaluni tann 26. august á Tórsvølli. Heitt verður...
text: #000035
text: Síðani dystin móti EB/Streymi seinasta fríggjakvøld hava tit havt høvi at velja dagsins mann móti EB/Streymi. Nú atkvøðugreiðslan er stongd, liggur Christian Høgni Jacobsen klárt á odda við 39% av atkvøðunum. Hann fekk íalt 91 av teimum 235 givnu atkvøðunum. Hetta er nógv tann størsta undirtøkan, nakar einstakur leikari heur fingið higartil. Christian Høgni varð...
text: #000038